(166).
 (691)
 Характеристиките на китайската инициатива „Един пояс, един път“ са обществено достояние. В членове 30—36 от Насоките на Държавния съвет за насърчаване на международния производствен капацитет и сътрудничество за производство на оборудване от 13 май 2015 г. са изброени всички видове подкрепа по линия на политиката, които могат да получат „излизащите на чуждестранни пазари“ дружества. Сред тях са политики за фискална и данъчна подкрепа, заеми при благоприятни условия, финансова подкрепа чрез синдикирани заеми, експортни кредити и проектно финансиране, капиталови инвестиции и застраховане на експортни кредити. Член 31 от Насоките се отнася за „заеми при благоприятни условия“, които подкрепят предприятията да участват в износа на големи комплекти оборудване, договарянето на проекти и широкомащабни инвестиционни проекти. На практика тази политика е довела до множество случаи на преференциално финансиране от страна на банки или от специално създадения фонд „Път на коприната“ съгласно член 35 от Насоките, както наскоро бе установено от Комисията при процедурата по друг случай (167).
 (692)
 Тъй като президентите на Египет несъмнено са били наясно, че китайската инициатива „Един пояс, един път“ включва широкомащабно държавно финансиране чрез преференциални кредити и други финансови инструменти, е налице ясно действие на признаване и приемане на най-високо политическо равнище на тази финансова подкрепа от страна на ПК чрез съвместното създаване с Китай на зоната SETC.
 (693)
 Фактът, че държавата Египет е признала и приела преференциалното финансиране от Китай, се потвърждава и от текста на Споразумението за сътрудничество от 2016 г. Както е посочено в член 1 от Споразумението за сътрудничество, държавата Египет изрично е приела, че Китай може да прилага своето законодателство по отношение на операторите или операциите в зоната SETC. За тази цел египетското правителство също така е изразило съгласие с това, че държавата Китай е определила зоната SETC за „отвъдморска зона за инвестиции“ съгласно своето законодателство. Тъй като „отвъдморските зони за инвестиции“ са средство за изпълнение на инициативата „Един пояс, един път“, както е посочено в съображение 681, и тъй като тази инициатива използва преференциалното финансиране като инструмент, както е описано в съображение 691, такова определяне в член 4 от Споразумението за сътрудничество, при което Китай също потвърждава, че въпросната зона има право на съответна подкрепа по линия на политиката и съдействие от страна на китайското правителство за отвъдморските зони за икономическо и търговско сътрудничество, доведе до извода, че Jushi Egypt и Hengshi Egypt са получили правото да искат преференциално кредитиране от китайски стратегически банки и преференциални условия за експортното застраховане. Държавата Египет също така е подписала член 5, съгласно който китайското правителство подкрепя зоната за сътрудничество и като насърчава съответните финансови институции да осигурят механизъм за финансиране за инвестиционните проекти в зоната за сътрудничество, при условие че са изпълнени условията за отпускане и изискванията за ползване на съответния заем. Както вече бе установено при предишно разследване, китайското преференциално финансиране не се управлява от ясно предписани програми за финансиране със строги критерии за допустимост, а по-скоро чрез определянето на най-високо равнище на няколко насърчавани отрасъла (168). Официалното определяне на зоната SETC в Египет за отвъдморска зона за инвестиции за китайските дружества